Document ID: 31989R3117

KOMISSION ASETUS (ETY) N:o 3117/89,
annettu 17 päivänä lokakuuta 1989,
kolmansista maista lähtöisin olevien sianliha-alan tuotteiden tuonnille vahvistettavista lisämaksuista annetun asetuksen (ETY) N:o 209/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/88(2), ja erityisesti sen 13 artiklan 5 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(3), sellaisena kuin se on viimeksi muutettuna asetuksella (ETY) N:o 1636/87(4),
sekä katsoo, että
asetuksen (ETY) N:o 2759/75 13 artiklassa säädetään mahdollisuudesta nostaa sianliha-alan kyseisten tuotteiden tuontimaksuja lisämaksuilla silloin, kun vapaasti rajalla -tarjoushinta on sulkuhintaa alhaisempi; vapaasti rajalla -tarjoushinnan määrittämistä koskevat yksityiskohtaiset säännöt täsmennetään komission asetuksen (ETY) N:o 209/88(5) 1 artiklassa,
hallinnollisten menettelyiden helpottamiseksi olisi tarjoushinnan ja sulkuhinnan vertailu tehtävä ecuina ja näin ollen ilmaistava vapaasti rajalla -tarjoushinta ecuina yhteisessä maatalouspolitiikassa sovellettavista laskentayksiköstä ja muuntokursseista annetun neuvoston asetuksen (ETY) N:o 1676/85 soveltamista koskevista yksityiskohtaisista säännöistä 11 päivänä marraskuuta 1985 annetun komission asetuksen (ETY) N:o 3152/85(6), sellaisena kuin se on viimeksi muutettuna asetuksella (ETY) N:o 2300/89(7), 3 a artiklassa tarkoitetun muuntokertoimen avulla, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 209/88 1 artiklaan kohdat seuraavasti:
"Tarjoushinta on ilmaistava ecuina sellaisten ensimmäisessä kohdassa tarkoitettujen hintojen perusteella, jotka todetaan kyseisen jäsenvaltion kansallisessa valuutassa ja muutetaan ecuiksi komission asetuksen (ETY) N:o 3152/85(*) 3 a artiklassa tarkoitetuilla kursseilla, jotka ovat voimassa päivänä, jona kyseiset hinnat todetaan.
Kuitenkin jos ensimmäisessä kohdassa tarkoitetut hinnat koskevat kuukauden ajanjaksoa, ne on muutettava ecuiksi kyseisten kurssien kuukauden keskiarvolla.
(*) EYVL N:o L 310, 21.11.1985, s. 1"
2 artikla
Tämä asetus tulee voimaan 31 päivänä lokakuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä lokakuuta 1989.

Labels: 3
15
17
5